CELEX: 
Language: hu
Date: 2018-06-06 00:00:00
Title: A BIZOTTSÁG VÉGREHAJTÁSI HATÁROZATA a 2022-ben, 2023-ban és 2024-ben lejáró hatóanyag-jóváhagyások meghosszabbítása iránti kérelmek értékelésére vonatkozó munkaprogramnak az 1107/2009/EK európai parlamenti és tanácsi rendelet szerinti létrehozásáról

A BIZOTTSÁG VÉGREHAJTÁSI HATÁROZATA
            
            
               (2018.6.6.)
            
            
               a 2022-ben, 2023-ban és 2024-ben lejáró hatóanyag-jóváhagyások meghosszabbítása iránti kérelmek értékelésére vonatkozó munkaprogramnak az 1107/2009/EK európai parlamenti és tanácsi rendelet szerinti létrehozásáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre
                  1
                és különösen annak 18. cikkére,
            
            
               mivel:
            
            
               (1)Az 1107/2009/EK rendeletnek megfelelően jóváhagyott és az 540/2011/EU bizottsági végrehajtási rendelet
                  2
                mellékletének B. és E. részében felsorolt számos hatóanyag jóváhagyásának lejárati ideje 2022. január 1-je és 2024. december 31-e között lett rögzítve. A 686/2012/EU bizottsági végrehajtási rendelet
                  3
                mellékletének C. része felsorolja ezeket hatóanyagokat, és a hatóanyagok meghosszabbítási eljáráshoz végzendő értékelését felosztja a tagállamok között, az egyes hatóanyagokhoz jelentéstevő és társjelentéstevő tagállamot jelölve ki.
            
            
               (2)Tekintettel az érintett hatóanyagok jóváhagyásának meghosszabbítására irányuló kérelmeknek a tagállamok és az Európai Élelmiszerbiztonsági Hatóság (a továbbiakban: a Hatóság) általi értékeléséhez szükséges időre és erőforrásokra, az 1107/2009/EK rendelet 18. cikke alapján gondoskodni kell egy olyan munkaprogram kidolgozásáról, amely csoportosítja a hasonló hatóanyagokat, és az emberek és állatok egészségét, valamint a környezetet érintő biztonsági megfontolásokon alapuló prioritásokat határoz meg.
            
            
               (3)Azokat az anyagokat is helyénvaló azonosítani, amelyeknél tulajdonságaikból adódóan fennáll annak az esélye, hogy nem felelnek meg az 1107/2009/EK rendelet II. mellékletének 3.6.2–3.6.5. és 3.7. pontjában meghatározott jóváhagyási kritériumoknak, és azok értékelését prioritásként kell kezelni. 
            
            
               (4)A 686/2012/EU végrehajtási rendelet mellékletének C. részében felsorolt hatóanyagok közül helyénvaló azonosítani azokat az anyagokat, amelyeket az 540/2011/EU rendelet mellékletének E. része helyettesítésre jelölt anyagként sorolt fel, és amelyek tulajdonságaikra tekintettel a jóváhagyási időszakok nem haladják meg a hét évet. Ugyancsak helyénvaló az (EU) 2015/408 bizottsági végrehajtási rendelet
                  4
                mellékletében felsorolt anyagok helyettesítésre jelölt anyagként való azonosítása. A programnak prioritásként kell kezelnie ezen anyagok értékelését. 
            
            
               (5)A fluxapiroxád, bixafen, szedaxán, penflufén és pentiopirád hatóanyagok hasonló tulajdonságokkal rendelkeznek. A dinátrium-foszfonát és kálium-foszfonát hatóanyagok hasonló tulajdonságokkal rendelkeznek. Az eugenol, geraniol és timol hatóanyagok hasonló tulajdonságokkal rendelkeznek. A Trichoderma atroviride (I-1237 törzs) és a Trichoderma asperellum (T34 törzs) hatóanyagok hasonló tulajdonságokkal rendelkeznek. A benzovindiflupir és az izopirazam hatóanyagok szintén hasonló tulajdonságokkal rendelkeznek. Mivel helyénvaló összehangolni az értékelés időzítését és a Hatóság által a hasonló tulajdonságokkal rendelkező anyagok tekintetében végzett szakmai vizsgálati eljárást, az ezen anyagokra vonatkozó dokumentációt a megfelelő referens tagállamhoz azonos időkereten belül kell benyújtani.
            
            
               (6)A meghosszabbítási kérelmek értékelését végző hatóságok számára rendelkezésre álló erőforrásokat tekintve nem kizárható, hogy a hatóanyagok értékelésének e határozat általi rangsorolása eredményeképpen néhány hatóanyag jóváhagyása hamarabb lejár, minthogy az adott hatóanyag jóváhagyásának meghosszabbításáról döntés születne. Ilyen esetekben az adott hatóanyagok jóváhagyásának érvényességét az 1107/2009/EK rendelet 17. cikkével összhangban idejében meg kell hosszabbítani.
            
            
               (7)Az értékelésük prioritása alapján hasonló hatóanyagok csoportosításának elrendelésén felül az 1107/2009/EK rendelet 18. cikke kimondja, hogy a munkaprogramnak ki kell terjednie bizonyos további elemekre is. A 844/2012/EU bizottsági végrehajtási rendelet és a 686/2012/EU bizottsági végrehajtási rendelet szolgál az 1107/2009/EK rendelet 18. cikke második bekezdése a)–e), illetve f) pontjának végrehajtására.
            
            
               A KÖVETKEZŐKÉPPEN HATÁROZOTT: 
            
            
               Egyetlen cikk
            
            
               Az e határozat mellékletében meghatározott munkaprogram elfogadásra kerül.
            
            
               Kelt Brüsszelben, -án/-én. 2018.6.6.
            
         
         
            
               
                     a Bizottság részéről
               
               
                     Vytenis ANDRIUKAITIS
               
               
                     a Bizottság tagja
               
            
         
         
            
                  
                     (1)
                  
                        HL L 309., 2009.11.24., 1. o.
               
               
                  
                     (2)
                  
                        A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
               
               
                  
                     (3)
                  
                        A Bizottság 686/2012/EU végrehajtási rendelete (2012. július 26.) a hatóanyagok meghosszabbítási eljáráshoz végzendő értékelésének tagállamok közötti felosztásáról (HL L 200., 2012.7.27., 5. o.).
               
               
                  
                     (4)
                  
                        A Bizottság (EU) 2015/408 végrehajtási rendelete (2015. március 11.) a növényvédő szerek forgalomba hozataláról szóló 1107/2009/EK európai parlamenti és tanácsi rendelet 80. cikke (7) bekezdésének végrehajtásáról és a helyettesítésre jelölt anyagok jegyzékének létrehozásáról (HL L 67., 2015.3.12., 18. o.).
               
            
      
    ---documentbreak--- 
      
         
         
            
               MELLÉKLET
            
            
               (1)A munkaprogram az 1107/2009/EK rendelet alapján jóváhagyott, a 686/2012/EU végrehajtási rendelet mellékletének C. részében felsorolt hatóanyagokra vonatkozik.
            
            
               (2)A hatóanyagok jóváhagyásának meghosszabbítására és a hasonló hatóanyagok csoportosítására irányuló kérelmek értékelésének az 1107/2009/EK rendelet 18. cikkében előírt prioritásai a következők:
            
            
               a)Elsőbbséget kell biztosítani azon hatóanyagok jóváhagyásának meghosszabbítására irányuló kérelmek értékelésének, amelyeknél tulajdonságaikból adódóan fennáll annak az esélye, hogy nem felelnek meg az 1107/2009/EK rendelet II. mellékletének 3.6.2–3.6.5. és 3.7. pontjában meghatározott jóváhagyási kritériumoknak. Ennek megfelelően az ilyen értékeléseket késedelem nélkül vagy a lehető legkisebb késedelemmel el kell végezni.
            
            
               b)Prioritásként kell kezelni az 540/2011/EU rendelet mellékletének E. részében helyettesítésre jelölt anyagként felsorolt azon hatóanyagok jóváhagyásának meghosszabbítása iránti kérelmek értékelését, amelyek jóváhagyása tulajdonságaik alapján legfeljebb hét évre szól. Az (EU) 2015/408 végrehajtási rendelet mellékletében felsorolt hatóanyagok jóváhagyásának meghosszabbítása iránti kérelmek értékelését szintén prioritásként kell kezelni. Ennek megfelelően az ilyen értékeléseket késedelem nélkül vagy a lehető legkisebb késedelemmel belül el kell végezni.
            
            
               c)Figyelembe véve a vonatkozó tulajdonságaikban fennálló hasonlóságokat, amennyiben a dokumentáció benyújtásának időpontja eltérő, a jóváhagyás időtartamát adott esetben és kellő időben meg kell hosszabbítani az 1107/2009/EK rendelet 17. cikkével összhangban annak érdekében, hogy az alábbi anyagokra vonatkozóan összehangolják az értékelésük, illetve a Hatóság által végzett szakmai vizsgálati eljárás elvégzésének időpontját:
            
            
               i.fluxapiroxád, bixafén, szedaxán, penflufén és pentiopirád; 
            
            
               ii.dinátrium-foszfonátok és kálium-foszfonátok; 
            
            
               iii.eugenol, geraniol és timol;
            
            
               iv.Trichoderma atroviride (I-1237 törzs) és Trichoderma asperellum (T34 törzs);
            
            
               v.benzovindiflupir és izopirazam.
            
            
               d)Amennyiben az a) és b) pont hatálya alá nem tartozó egyes hatóanyagok jóváhagyása a kérelmezőn kívül álló okokból az ilyen anyagok jóváhagyásának meghosszabbítására vonatkozó határozat meghozatala előtt valószínűsíthetően lejár, az említett hatóanyagok jóváhagyásának időtartamát az 1107/2009/EK rendelet 17. cikkének megfelelően kellő időben meg kell hosszabbítani.